Ekstraordinært menighedsrådsmøde den 9. juni 2023 kl. 17

Til stede: Jens Christian Grøndahl, Marianne Skodborggaard, Gert Lorenzen, Vibeke Hougaard, Gustav Grüner og Karen Voigt Steffensen.

Afbud fra: Jacob Ørsted og Jan Pehrsson.

**PKT 1 Vedtagelse af “Vedtægt for samarbejde om drift af Holmens og Garnisons Kirkegårde".**

Menighedsrådet godkendte enstemmigt udkast til vedtægt for samarbejde om drift af Holmens og Garnisons kirkegårde.

Et medlem så dog udfordringer i, at samarbejdet var uden kirkeværge, samt at man anvender begrebet “samarbejdet” om den nye juridiske enhed.

Der var enighed om, at provstiudvalget bedes oplyse, hvilken dato sognenes og kirkegårdenes regnskaber adskilles, herunder om dette sker med tilbagevirkende kraft.

Menighedsrådet anbefaler, at den nye bestyrelse afholder et årligt repræsentantskabsmøde med repræsentanter for brugerkredsen (de deltagende sogne), samt at den allerede udpegede repræsentant for repræsentantskabet kommer til at virke som kontaktperson for repræsentantskabet.

**PKT 2 Foreløbig budgetudmelding**

Menighedsrådet godkendte enstemmigt det foreløbige budget.